Γαρίδες αχνιστές, κρασάτες
Γρήγορη και πανεύκολη συνταγή για το πιο αγαπημένο θαλασσινό μας, τις γαρίδες.
1 φλιτζ. τσαγιού ζωμό γαρίδας, 3/4 φλιτζ. τσαγιού λευκό ξηρό κρασί , 2 κουτ. σούπας ψιλοκομμένο μαϊντανό, 4 ντοματίνια,  κομμένα στη μέση, 1/2 κουτ. γλυκού ξύσμα λάιμ, 1/3 κουτ. γλυκού ξερό θυμάρι, αλάτι και πιπέρι, 3-4 μέτριες γαρίδες καθαρισμένες, εκτός από την ουρά
Σε αντικολλητικό τηγάνι ρίχνουμε τον ζωμό και ζεσταίνουμε σε μέτρια φωτιά μέχρι να αχνίσει κάπως.Ρίχνουμε το κρασί και ανακατεύουμε για 1-2 λεπτά, να αχνίσει. Προσθέτουμε το μαϊντανό, τα ντοματίνια, το ξύσμα λάιμ, το ξερό θυμάρι, αλάτι και πιπέρι και μαγειρεύουμε για 2-3 λεπτά, σε μέτρια φωτιά.Ρίχνουμε τις γαρίδες. Μαγειρεύουμε για άλλα 2 λεπτά, αδειάζουμε σε βαθύ πιάτο και σερβίρουμε τις αχνιστές γαρίδες
Γαρίδες,Κρασί,Νηστίσιμα